62. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 282 της 30/31 Μαρτ. 1977 (ΦΕΚ Α΄ 93) Περί αυξήσεως των υπό του ΤΣΑΥ χορηγουμένων συντάξεων. ΄Εχοντες υπ’ όψιν: 1.Την διάταξιν της παρ. 1 του άρθρ. 5 του Ν.Δ. 306/1974 «περί τροποποιήσεως και συμπληρώσεως διατάξεών τινων της περί ΤΣΑΥ νομοθεσίας» (ΦΕΚ 40/1974 τ.Α΄). 2.Το υπ’ αριθ. 624/1975 Π.Δ/μα «περί αυξήσεως των υπό του ΤΣΑΥ χορηγουμένων συντάξεων» (ΦΕΚ 204/1975 τ.Α΄). 3.Την υπ’ αριθ. Δ3/2861/1976 κοινήν απόφασιν του Πρωθυπουργού και Υπουργού Κοινωνικών Υπηρεσιών (ΦΕΚ 1192/1976 τ.Β΄). 4.Την γνώμην του Διοικητικού Συμβουλίου του ΤΣΑΥ , ληφθείσαν κατά τας υπ’ αριθ. 27/30.6.1976 και 51/22.12.1976 συνεδριάσεις αυτού. 5.Την γνώμην του παρά τω Υπουργείω Κοινωνικών Υπηρεσιών λειτουργούντος Συμβουλίου Κοινωνικής Ασφαλίσεως, διατυπωθείσαν κατά την υπ’ αριθ. 46/7.10.1976 συνεδρίασιν αυτού της ΙΗ΄ περιόδου. 6.Τας υπ’ αριθ. 1010/1976 και 312/1977 γνωμοδοτήσεις του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, απεφασίσαμεν: ΄Αρθρον μόνον.-1.Το βασικόν ποσόν της υπό του ΤΣΑΥ χορηγουμένης μηνιαίας συντάξεως λόγω γήρατος ή αναπηρίας το προβλεπόμενον υπό της διατάξεως υπό στοιχ. Α΄ τη παρ. 1 του άρθρ. 2 του Ν.Δ. 306/1974, ως αναπροσηρμόσθη υπό της διατάξεως της παρ. 1 του άρθρου μόνου του Π.Δ. 624/1975 αυξάνεται, οριζόμενον ομοιομόρφως ως ακολούθως: α.Από 1ης Ιαν. 1976 δι’ άπαντας τους συνταξιούχους τους αποκτήσαντας το συνταξιοδοτικόν δικαίωμα μέχρι της 31ης Δεκ. 1975, εις δραχ. 5.640. β.Από 1ης Ιαν. 1977, δι’ άπαντας τους ανωτέρω συνταξιούχους, ως και δια τους αποκτήσαντας ή αποκτώντας το συνταξιοδοτικόν δικαίωμα μέχρι της 31ης Δεκ. 1977, εις δραχ. 6.768. γ.Από 1ης Ιαν. 1978, δι’ άπαντας τους ανωτέρω συνταξιούχους και τους αποκτώντας εφεξής το συνταξιοδοτικόν δικαίωμα εις δραχ. 7.200. 2.Επί του κατά τα άνω βασικού ποσού συντάξεως, υπολογίζεται η προβλεπομένη δυνάμει της υπό στοιχ. Β΄ της παρ. 1 του άρθρ. 2 του Ν.Δ. 306/1974 διατάξεως, προσαύξησις 6% δι’ έκαστον έτος συνταξίμου υπηρεσίας πέραν των 25. 3.Το συνολικόν ποσόν της συντάξεως, το προκύπτον εκ του αθροίσματος του βασικού ποσού και της εν τη προηγουμένη παραγράφω αναφερομένης προσαυξήσεως, δεν δύναται να υπερβή: α.Δια την περίπτωσιν του εδαφ. α΄ της παρ. 1 του παρόντος τας δραχ. 9.600. β.Δια τας περιπτώσεις των εδαφ. β΄ και γ΄ της αυτής παρ. 1 τας δραχ. 11.520. Εις τον επί των Κοινωνικών Υπηρεσιών Υφυπουργόν, ανατίθεμεν την δημοσίευσιν και εκτέλεσιν του παρόντος. (Μετά την σελ. 696,16(α) Σελ. 696,17(α) Τεύχος 629- Σελ. 131 85 Καταστατικοί Νόμοι-Τ.Σ.Α.Υ. 34.Η.α.61-62 86 34.Η.α.62 Καταστατικοί Νόμοι-Τ.Σ.Α.Υ. 